หุ้นไทยแผ่วท้ายตลาด ปิดบวก 3.03 จุด
ตลาดหุ้นไทยวันที่ 9 ก.ค. ปิดตลาดแผ่วลงเล็กน้อย ปิดที่ 820.60 จุด เพิ่มขึ้น 3.03 จุด หรือ 0.37% โดยปรับลดลงอย่างต่อเนื่องในการซื้อขายช่วงบ่าย หลังจากขึ้นไปแตะจุดสูงสุดของวันที่ 824.88 จุด มูลค่าการซื้อขาย 24,973.05 ล้านบาท
9 ก.ค. 2553

ตลาดหุ้นไทยวันที่ 9 ก.ค. ปิดตลาดแผ่วลงเล็กน้อย ปิดที่ 820.60 จุด เพิ่มขึ้น 3.03 จุด หรือ 0.37% โดยปรับลดลงอย่างต่อเนื่องในการซื้อขายช่วงบ่าย หลังจากขึ้นไปแตะจุดสูงสุดของวันที่ 824.88 จุด มูลค่าการซื้อขาย 24,973.05 ล้านบาท
นายสุกิจ อุดมศิริกุล ผู้อำนวยการอาวุโส ฝ่ายกลยุทธ์การลงทุนลูกค้าบุคคล บริษัทหลักทรัพย์ (บล.) ไทยพาณิชย์ กล่าวว่า ปัจจัยหลักที่ทำให้ตลาดหุ้นไทยยังไม่สามารถปรับเพิ่มขึ้นได้อย่างต่อเนื่อง เพราะขาดแรงหนุนจากเม็ดเงินลงทุนของนักลงทุนต่างชาติ ขณะเดียวกัน หุ้นในกลุ่มพลังงานยังคงรอความชัดเจนต่อกรณีมาบตาพุด 
"ตอนนี้ fund flow จากนักลงทุนต่างชาติยังไม่ชัดเจน เลยไม่มีแรงส่ง และปัจจัยเรื่องมาบตาพุดจะยังเป็นปัจจัยหลักที่ปกคลุมตลาดในสัปดาห์หน้า" นายสุกิจ กล่าว